Diari Oficial de la Generalitat Valenciana


Sumari del DOGV 9490, del 15-12-2022 (2022/11415)

RESOLUCIÓ de 2 de desembre de 2022, del president de Turisme Comunitat Valenciana, de concessió d'ajudes 2022, del Programa 1, dirigides a empreses, associacions, federacions i fundacions, destinades a la millora de la competitivitat dels serveis i productes turístics de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9490

Data del DOGV
:   15-12-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/11792


Data del document
:   02-12-2022

Organisme emissor
:   Turisme Comunitat Valenciana

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 2 de desembre de 2022, del president de Turisme Comunitat Valenciana, de concessió d'ajudes 2022, del Programa 1, dirigides a empreses, associacions, federacions i fundacions, destinades a la millora de la competitivitat dels serveis i productes turístics de la Comunitat Valenciana. [2022/11857]  
Antecedents de fet  
Primer. Per Resolució d'1 de febrer de 2022, del president de Turisme Comunitat Valenciana es convoquen les ajudes 2022 de Turisme Comunitat Valenciana dirigides a empreses, associacions, federacions i fundacions, destinades a la millora de la competitivitat dels serveis i productes turístics de la Comunitat Valenciana, publicada en el Diari Oficial de la Generalitat Valenciana, núm. 9273 del dia 8 de febrer de 2022, ajudes emmarcades en els programes que es detallen en l'annex I de la referida resolució i que a continuació es relacionen:  
Programa 1: Impuls a la competitivitat de les empreses i el màrqueting de producte turístic de la Comunitat Valenciana, amb una consignació de 3.800.000,00 euros amb càrrec a la línia pressupostària S0997000 «Impuls a la competitivitat turística», del capítol IV, del pressupost de Turisme Comunitat Valenciana per a l'exercici 2022.  
Programa 2: Impuls a esdeveniments musicals, esportius i culturals, amb una consignació de 2.500.000,00 euros amb càrrec a la línia S0997000 «Impuls a la competitivitat turística» del capítol IV, del pressupost de Turisme Comunitat Valenciana per a l'exercici 2022.  
Segon. Amb diferents dates van tindre entrada en Turisme Comunitat Valenciana diverses sol·licituds d'ajuda acollides al citat Programa 1, Impuls a la competitivitat de les empreses i el màrqueting de producte turístic de la Comunitat Valenciana, sol·licituds que han donat lloc a la instrucció dels expedients relacionats en el document annex a la present resolució.  
Tercer. Conforme al que s'estableix en l'article 12.5 de la resolució de convocatòria, la comissió d'avaluació d'ajudes es va reunir en sessió de data 3 d'agost de 2022 i va acordar emetre un informe desfavorable a l'efecte de concessió d'ajudes les sol·licituds que figuren relacionaven en el document annex II de l'acta de la referida sessió. En aquest annex figuraven les sol·licituds relacionades en el document annex a la present resolució.  
Quart. Com a part del procés de tramitació de sol·licituds presentades a aquesta convocatòria d'ajudes 2022 de Turisme Comunitat Valenciana, en diferents dates, els sol·licitants que figuren en el document annex a la present resolució, han presentat al·legacions en termini i forma a la proposta de denegació d'ajudes del director de Turisme Comunitat Valenciana de data 5 d'agost de 2022 (DOGV 9415, 30.08.2022).  
Cinqué. L'òrgan instructor, una vegada estudiades les al·legacions presentades, les ha considerades procedents, i ha emés un informe favorable a la seua acceptació, per la qual cosa, en diferents dates, el director de Turisme Comunitat Valenciana ha dictat propostes d'estimació de les al·legacions presentades pels sol·licitants que figuren en el document annex a la present resolució, i deixar sense efecte la proposta de denegació d'ajudes ressenyada en l'antecedent quart, de manera que els expedients es retrotrauen a la fase d'avaluació.  
Sisé. A la vista dels fets objectius i havent sigut admeses a tràmit les al·legacions presentades pels sol·licitants que figuren en la present resolució, la comissió d'avaluació d'ajudes s'ha reunit en sessió de data 28 de novembre de 2022, i ha adoptat els següents acords:  
  
«1r. Aprovar la puntuació obtinguda pels sol·licitants els projectes dels quals han sigut avaluats per l'òrgan instructor d'acord amb els criteris de valoració establits en article 11 «Criteris de valoració de les sol·licituds» de la resolució d'1 de febrer de 2022 per la qual es regeixen les presents ajudes.  
2n. Aprovar l'ordenació de les sol·licituds referides en l'acord anterior, de major a menor puntuació, d'acord amb l'annex a aquest acta.  
  
3r. Aprovar el cost subvencionable determinat per l'òrgan instructor, després de l'anàlisi de l'actuació per a la qual se sol·licita ajuda.  
4t. Com a resultat d'aquest procés, la consignació pressupostària del programa s'esgota sense que existisca crèdit suficient per a atendre les cinc sol·licituds avaluades.  
5é. La comissió acorda emetre un informe favorable a la concessió de subvenció a les sol·licituds avaluades i ordenades segons el criteri de prelació establit i que figuren en el dit annex a aquesta acta, annex en el qual consten les quatre actuacions a subvencionar, això és CTV-39-22 Navega y Comparte, SL, CHA-42-22 Marti Gramatge José Cruz, COV-8-22 Quicksail, SL, CEC-43-22 Sanjuan Roca David, així com els imports individuals d'ajuda a concedir, ajudes que en el seu conjunt arriben a 40.091,00 euros i per a les quals existeix consignació pressupostària suficient a data d'emissió d'aquest acta.  
Es fa constar que amb caràcter previ a la reunió de la comissió d'avaluació s'ha comprovat que aquests quatre expedients sobre els quals s'ha emés un informe favorable es troben al corrent en el compliment de les seues obligacions tributàries i enfront de la Seguretat Social.  
Així mateix, en l'annex a aquesta acta queda reflectida la intensitat de l'ajuda, percentatge que ve predeterminat pel que s'estableix en l'apartat 4 (cost subvencionable i intensitat de l'ajuda) de l'annex I de la resolució d'1 de febrer de 2022 de convocatòria d'ajudes, resolució que estableix que:  
«La quantia de la subvenció serà la quantitat que resulte d'aplicar una intensitat d'ajuda del 80 % sobre el cost subvencionable.».  
En virtut de l'anterior, i en compliment de l'article 12.5 de la Resolució d'1 de febrer de 2022 per la qual es regeix la convocatòria d'ajudes, la comissió d'avaluació d'ajudes procedeix a traslladar l'acord 5é a la persona titular de la direcció de Turisme Comunitat Valenciana, que emetrà la corresponent proposta, que serà elevada al president de Turisme Comunitat Valenciana, que resoldrà sobre aquesta.  
  
6é. De conformitat amb la resolució de convocatòria d'aquestes ajudes, cal recordar com a termini de presentació de la documentació justificativa el comprés entre l'endemà de la publicació de la resolució de concessió en el Diari Oficial de la Generalitat Valenciana i el 15 de desembre de 2022. El beneficiari de l'ajuda podrà justificar-la en qualsevol moment dins d'aquest termini. En aplicació de l'establit en la resolució de convocatòria d'aquestes ajudes, la justificació de l'actuació objecte de subvenció mai podrà ser posterior al 15 de desembre de 2022.»  
Seté. En aplicació de l'antecedent de fet anterior, en data 2 de desembre de 2022 el director de Turisme Comunitat Valenciana ha dictat proposta de resolució de concessió d'ajudes per als quatre sol·licitants que figuren en el document annex a aquesta resolució, sol·licitants per als quals existeix consignació pressupostària suficient per a la concessió de l'ajuda sol·licitada.  
  
Fonaments de dret  
Primer. La resolució d'1 de febrer de 2022, del president de Turisme Comunitat Valenciana per la qual es convoquen las ajudes 2022 de Turisme Comunitat Valenciana, dirigides a empreses, associacions, federacions i fundacions, destinades a la millora de la competitivitat dels serveis i productes turístics de la Comunitat Valenciana el Decret 4/2017, de 31 de març, del president de la Generalitat, pel qual s'aproven les bases reguladores de les ajudes dirigides al sector turístic de la Comunitat Valenciana; la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; la Llei 38/2003, de 17 de novembre, general de subvencions i el seu reglament, aprovat pel Reial decret 887/2006, de 21 de juliol, i altra normativa d'aplicació.  
Segon. La competència per a dictar la present resolució és del president de Turisme Comunitat Valenciana, d'acord amb el que s'estableix en apartat 2, lletra f), de l'article 31 del Decret 7/2020, de 17 de gener, del Consell, de regulació dels òrgans per a la coordinació de l'acció turística i de l'organisme públic per a la gestió de la política turística, així com en el que s'estableix en l'article 12, apartat 5, de la resolució d'1 de febrer de 2022, citada en el fonament primer.  
  
Tercer. L'article 36.3 de la Llei 39/2015, d'1 d'octubre, del procediment administratiu comú de les administracions públiques, estableix que els actes administratius de la mateixa naturalesa, com ara nomenaments, concessions o llicències, podran refondre's en un únic acte, acordat per l'òrgan competent, que especificarà les persones o altres circumstàncies que individualitzen els efectes de l'acte per a cada interessat.  
Vistos els anteriors antecedents de fet i fonaments de dret, resolc:  
  
I. Concedir subvenció als quatre sol·licitants de les ajudes que es detallen en l'annex a la present resolució, amb indicació de l'actuació a subvencionar i l'import de l'ajuda, corresponents al Programa 1 Impulso a a la competitivitat de les empreses i el màrqueting de producte turístic de la Comunitat Valenciana detallat en l'antecedent primer d'aquesta resolució.  
L'efectivitat de les subvencions estarà subordinada al compliment de les següents condicions:  
a) Complir les obligacions dels beneficiaris detallades en l'article 14 de la resolució de convocatòria d'1 de febrer de 2022.  
b) Aportar la documentació que es detalla en l'Article 16 «Justificació de despeses» de la referida resolució de convocatòria d'1 de febrer de 2022.  
c) Fixar com a termini de presentació de la documentació justificativa el comprés entre l'endemà de la publicació de la resolució de concessió en el Diari Oficial de la Generalitat Valenciana i el 15 de desembre de 2022, podent el beneficiari de l'ajuda procedir a aquesta justificació en qualsevol moment entre d'aquest termini. En aplicació de l'així establit en la resolució de convocatòria d'aquestes ajudes, la justificació de l'actuació objecte de subvenció mai podrà ser posterior al 15 de desembre de 2022.  
d) Lar realización de l'activitat per a la qual es concedeix subvenció serà d'exclusiva responsabilitat del beneficiari. Així mateix seran al seu càrrec els mitjans humans i materials que precisen per al seu compliment.  
e) Correspon al beneficiari sol·licitar quants permisos, autoritzacions i llicències corresponguen a la naturalesa del projecte a incentivar.  
f) El beneficiari comunicarà a la Turisme Comunitat Valenciana l'obtenció o sol·licitud d'altres ajudes per a la mateixa finalitat procedents d'altres administracions o ens públics o privats.  
g) El beneficiari haurà de donar l'adequada publicitat al caràcter públic del finançament de l'actuació subvencionada, per la qual cosa en totes les actuacions que resulten beneficiàries de les ajudes convocades mitjançant la present resolució, haurà de figurar el distintiu que es faça constar que el projecte ha comptat amb la col·laboració de Turisme Comunitat Valenciana, distintiu disponible en l'adreça d'internet:  
http://www.turisme.gva.es/opencms/opencms/turisme/es/contents/subvencion/distintivos.html  
  
h) Qualssevol altres condicions previstes en la resolució d'1 de febrer de 2022, per la qual es convoquen les presents ajudes; el Decret 4/2017, de 31 de març, del president de la Generalitat, pel qual s'aproven les bases reguladores de les ajudes dirigides al sector turístic de la Comunitat Valenciana; la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions; el que es disposa en la Llei 38/2003, de 17 de novembre, general de subvencions i el seu Reglament, aprovat pel Reial decret 887/2006, de 21 de juliol, i altra normativa d'aplicació.  
La justificació de l'actuació objecte d'ajuda, que s'efectuarà únicament per via telemàtica, haurà de realitzar-se d'acord amb el projecte subvencionat i en els termes fixats en la citada resolució de convocatòria d'1 de febrer de 2022, així com en la present resolució de concessió.  
  
L'import a justificar coincidirà, com a mínim, amb la totalitat del cost subvencionable. En cas que l'import de cost subvencionable justificat de manera conforme siga inferior al cost subvencionable establit en la resolució de concessió, l'import de l'ajuda a lliurar disminuirà proporcionalment, donant lloc a la pèrdua parcial del dret al cobrament de la subvenció.  
En el cas que l'import del cost subvencionable justificat de manera conforme siga inferior a l'import mínim establit l'el Programa 1, en aplicació de l'article 17.3 de la resolució de convocatòria d'aquestes ajudes, es produirà la pèrdua total del dret al cobrament de la subvenció concedida.  
En aplicació de l'article 17.4 de la resolució de convocatòria d'aquestes ajudes, la alteració d'algunes de les característiques del projecte subvencionat, l'incompliment de condicions i terminis establits en la resolució de concessió, la nul·la execució o execució parcial de la inversió, la falta o incompleta justificació de despeses efectivament realitzades i la concessió amb posterioritat a la presentació de la sol·licitud d'altres ajudes públiques o privades que, en el seu conjunt, excedisquen de l'import del cost subvencionable, així com la concurrència de qualsevol altra causa de les previstes en l'article 37 de la Llei 38/2003, General de Subvencions, en cas de no haver-se efectuat encara el pagament de l'ajuda, donarà lloc a la pèrdua del dret al cobrament, total o parcial, de l'ajuda concedida.  
Si per causa de força major, crisi sanitària o circumstàncies equiparables, l'objecte del projecte subvencionat no poguera dur-se a terme, en aplicació de l'article 17.5 de la resolució de convocatòria es consideraran despeses justificades conformes aquells en els quals el beneficiari haja incorregut previs a la cancel·lació del projecte.  
Les presents ajudes es consideraran acceptades per cadascun dels interessats si en un termini de quinze dies naturals, a comptar des de la data de la seua publicació en el Diari Oficial de la Generalitat Valenciana, aquests no han comunicat a Turisme Comunitat Valenciana la seua renúncia a la subvenció.  
II. Publicar la present resolució en el Diari Oficial de la Generalitat Valenciana, amb efectes de notificació.  
Contra la present resolució, que posa fi a la via administrativa, podrà interposar-se recurs contenciós administratiu davant els jutjats contenciosos administratius, dins del termini de dos mesos comptats des de l'endemà de la notificació de la mateixa i, potestativament, podrà interposar-se recurs de reposició davant l'òrgan que ha dictat l'acte, en el termini d'un mes, a comptar des de l'endemà de la notificació d'aquesta, tot això de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 2 de desembre de 2022.- El president de Turisme Comunitat Valenciana: Francesc Colomer Sánchez.